„ Veruleg lækkun vaxta er ný áskorun sem lífeyrissjóðir standa frammi fyrir . Uppgjörsreglur í tryggingafræðilegu mati geta leitt til þess að þeir sæki í meira mæli í áhættusamari eignir . “ Þetta segir í lokorðum ítarlegrar greinar Jóns Ævars Pálmasonar , sérfræðings í áhættugreiningu Fjármálaeftirlitsins ( FME ) , sem birtist í Fjármálum , riti FME . Er þar vitnað til þess að vextir á Íslandi hafa verið með lægsta móti undanfarin ár , miðað við sögulega þróun í gegnum tíðina . Í greininni fer hann ítarlega yfir stöðu íslenska lífeyriskerfisins , sem stendur frammi fyrir mörgum áskorunum . Raunávöxtun íslenskra lífeyrissjóða í fyrra var um 5,5 prósent . Auglýsing Heildareignir lífeyrissjóða og vörsluaðila lífeyrissparnaðar námu samtals jafnvirði 4.115 milljarða króna í lok síðasta árs en það jafngildir 161% af vergri landsframleiðslu . Þorri sparnaðarins eða 3.550 milljarðar króna tilheyrir samtryggingadeildum lífeyrissjóða , 383 milljarðar króna tilheyra séreignadeildum lífeyrissjóða og 182 milljarðar eru hjá séreignadeildum annarra vörsluaðila lífeyrissparnaðar . Eftir að fjármagnshöftum var aflétt hafa lífeyrissjóðir aukið hlutdeild erlendra eigna í safni sínu , að því er fram kemur í greininni . Eignir samtryggingadeilda tengdar erlendum gjaldmiðlum námu 26,2% við síðustu áramót og hlutfallið hækkaði um þrjú prósentustig frá fyrra ári . Þriðjung þeirrar aukningar má rekja til þess að hlutabréf í Össuri hf. eru ekki lengur skráð í íslenskum krónum , en félagið er nú eingöngu skráð í kauphöllina í Danmörku . Tvo þriðju má rekja til nýrra fjárfestinga og ávöxtunar erlendra eigna . Í fjórum lífeyrisdeildum er hlutfall erlendra fjárfestinga innan við 10% heildareigna en í fimm deildum er hlutfall erlendra eigna hærra en 30% af heildareignum . Í greininni kemur fram að íslenskir lífeyrissjóðir séu fyrirferðamiklir á skráðum markaði Íslandi sem fjárfestar , eins og von er . „ Lífeyrissjóðir hafa mikilvægu hlutverki að gegna sem ein af stoðum almannatryggingakerfis . Nú þegar sjá lífeyrissjóðir fyrir meiri hluta þess ellilífeyris sem greiddur er og hlutdeildin fer vaxandi . Sem fjárfestar eru lífeyrissjóðir fyrirferðamiklir á innlendum verðbréfamarkaði og eiga beint eða óbeint rúmlega helming skráðs hlutafjár félaga í kauphöll og um tvo þriðju hluta hluta skráðra skuldabréfa . Sjóðirnir koma einnig að öðrum fjárfestingaverkefnum og hafa sótt í sig veðrið á fasteignalánamarkaði til einstaklinga undanfarin ár , “ segir í greininni . Heildarstaða samtryggingadeilda lífeyrissjóða í tryggingafræðilegu mati var neikvæð um 756 milljarða króna í lok síðasta árs . „ Hallinn stafar aðallega af halla á skuldbindingum deilda með ábyrgð launagreiðanda , sem nemur 755 mö . kr . Fjórir fimmtu hlutar þess er vegna stöðu B deildar Lífeyrissjóðs starfsmanna ríkisins en fimmtungur vegna skuldbindinga lífeyrissjóða sveitarfélaga . Tæplega tveggja milljarða halli var á heildarstöðu sjóða án ábyrgðar launagreiðanda , “ segir í greininni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .